Boere soek beskerming ná onrus | Nuus24
Kaapstad – Honderde Suid-Afrikaanse boere het gespring om hulle eiendom te verseker ná 'n vlaag gewelddadige protesaksies waarin wingerde, stoorkamers en masjinerie vernietig is, het berigte Sondag gelui.Die Weekend Argus het berig dat die skade wat die laaste maand in die Wes-Kaap deur stakende plaaswerkers aangerig is, op meer as R100 miljoen geraam word.Baie van die boere het net versekering gehad vir natuurlike rampe soos brande en hael.Die versekeringsmaatskappye Santam en Mutual & Federal het glo talle oproepe van boere ontvang wat onrusversekering probeer bekom deur die Suid-Afrikaanse Vereniging vir Spesiale Risikoversekering (Sasria)."Ons ontvang 'n ongelooflike aantal oproepe. Vyftig persent van ons oproepe kom van boere wat sê hulle het 'n fout gemaak en moet dit regstel deur Sasria-onrusversekering te kry," het Andries Wiese, Mutual & Federal se landboubestuurder, aan die koerant gesê.– Volg Nuus24 op Twitter.
Lees meer oor: de doorns | betogings | versekering | stakings VOLGENDE OP NUUS24X